open-index/open-wikipedia-markdown huggingface dataset:
Gorlois

**Gorlois** (en lingua galesa: *Gwrlais*) foi un lendario Duque de Cornualla e o primeiro marido de Igraine antes de casar con Uther Pendragon, de acordo coa lenda artúrica. Versións posteriores atribúenlle varios fillos, os máis famosos deles eran Elaine, Morgause e Morgana.

Consonte a *Historia Regum Britanniae* de Geoffrey de Monmouth, Uther namorou de Igraine e declaroulle a guerra a Gorlois para chegar a ela. Uther pediulle a Merlín axuda para se atopar con ela, e Merlín lanzou un feitizo que transformou a Uther na aparencia de Gorlois. Coa aparencia do seu marido, Uther achegouse a Igraine doadamente e durmiu con ela, que concibiu a Artur. Sen o coñecemento de ningún deles, o Gorlois real foi asasinado no seu castelo esa mesma noite. Tempo adiante, Igraine casou con Uther.

## Véxase tamén
Igraine

[miniatura|[Merlín collendo a Artur de Igraine. Ilustración de N. C. Wyeth para ''The Boy's King Arthur* (1922).]]
**Igraine** é segundo a lenda artúrica a nai do Rei Artur. Tamén coñecido en latín Igema, en galés como Eigr, en francés como Igeme, na obra *Le Morte d´Arthur'' de Thomas Malory como Ygrayne -modernizada ás veces como Igraine- e na obra de Wolfram von Eschenbach "Parzival" como Amive). Convértese na muller de Uther Pendragon, pero o seu primeiro marido foi Gorlois, de cuxo matrimonio tivo como fillas a Elaine, Morgause e Morgana le Fay.

## Godofredo de Monmouth 
A primeira mención dela atópase na obra de Geoffrey de Monmouth "Historia Regum Britanniae" onde ela introduce a historia como a muller de Gorlois, Duque de Cornualla. O rei Uther Pendragon namórase dela e intenta chamar a súa atención na súa corte. Ela informa ó seu marido das súas intencións quen parte con ela a Cornwall sen permiso. Esta súbita saída outorga a Uther unha escusa para emprender a guerra contra Gorlois. Gorlois dirixe a guerra dende o castelo de Dimilioc pero empraza á súa muller na seguridade do castelo de Tintagel.

## Véxase tamén 
### Outros artigos 
*Rei Artur
### Ligazóns externas 
*Uther e Igraine
Copa de Europa 1985-86

A **tempada 1985-86 da Copa de Europa** de fútbol organizada pola UEFA disputouse entre outubro de 1985 e maio de 1986, e nel participaron 31 equipos de 30 países. Nesta 31ª edición da Copa de Europa o equipo romanés do Steaua acadou o seu primeiro e único título continental, vencendo na final disputada no estadio Sánchez Pizjuán de Sevilla ao FC Barcelona.

Esta foi a primeira tempada na que o fútbol inglés foi afastado das competicións europeas por mor da sanción imposta pola UEFA tralos feitos acontecidos en Bruxelas na final anterior, e que se coñecen como a Traxedia de Heysel.

## Dezaseisavos de final 
## Roldas seguintes 
## Final 
A final da Copa de Europa na súa edición 1985-86 disputouse o 7 de maio de 1986 no Estadio Ramón Sánchez Pizjuán, ao cal acudiron 70.000 persoas, maioritariamente seareiros do FC Barcelona. Era a 1ª vez que este recinto acollía este evento.

A esta final chegaron o FC Barcelona e o Steaua de Bucarest. O conxunto catalán chegaba á súa 2ª final, en tanto que o equipo romanés debutaba nunha máxima final continental. Non obstante, nin uns nin outros tiñan este trofeo no seu palmarés, de xeito que nesta final nacería un campión inédito.

Os adestradores dos dous equipos eran Emerich Jenei (Steaua B.) e Terry Venables (FC Barcelona). Ningún deles tiña no seu palmarés ningún título europeo, e ámbolos dous debutaban nunha final.

O elixido para arbitrar esta final da Copa de Europa foi o francés Michel Vautrot.

O FC Barcelona chegaba á final despois de eliminar o Sparta de Praga en dezaseisavos de final, ó FC Porto en oitavos de final, á Juventus FC en cuartos, e ó IFK Göteborg nas semifinais. Tanto a eliminatoria de cuartos fronte á Juventus FC como a de semifinais fronte ó IFK Göteborg foron de infarto, e aínda son moi recordadas pola afección *culé*. Pola súa banda, o Steaua de Bucarest tivo que eliminar o Vejle BK dinamarqués en dezaseisavos de final, ó Honvéd FC húngaro en oitavos de final, ó FC Lahti Kuusysy finés en cuartos, e ó RSC Anderlecht belga en semifinais.

O encontro non foi bonito no tocante ó xogo que practicaron os dous equipos, o cal beneficiou ó Steaua de Bucarest, que sobre o papel era o menos favorito dos dous. O encontro chegou ós 90 minutos co resultado inicial de táboas, 0-0. Na prórroga tampouco houbo goles, e polo tanto houbo que ir ós lanzamentos dende o punto de penalti. Entón foi cando chegou o momento do xogador do encontro, o porteiro romanés Helmut Duckadam, que detivo tódolos lanzamentos do FC Barcelona, e permitiu que o Steaua de Bucarest (que anotou 2 dos seus lanzamentos) acadase a vitoria.

Este triunfo supuxo a primeira e única Copa de Europa da historia do Steaua de Bucarest.

## Notas 
## Véxase tamén 
### Outros artigos 
* Copa de Europa
* UEFA
* Steaua de Bucarest
* FC Barcelona
### Ligazóns externas 
* Páxina web da UEFA
Cornetada

A **cornetada** ou **cencerrada** é unha festa que organizan os veciños dun lugar para burlarse dos vellos ou viúvos que casan de segundas. Tamén recibe os nomes de *chocallada*, *cencerrallada*, *cinzarrada* ou *cornetama*.

Consiste na reunión fronte a casa do vello ou do novo matrimonio para formar balbordo con cornos, cornetas, chocallas, cinzarros, tixolas, latas ou calquera obxecto capaz de provocar sons enxordecedores e desapracibles. Pode realizarse só na véspera da voda ou prolongarse durante os días seguintes; na zona oriental da provincia de Lugo podía durar ata quince días.

Era común complementa-lo ruído de tales instrumentos con coplas burlescas alusivas ós contraentes (ós seus defectos físicos, alcumes ou outras circunstancias da parella):

Aínda que a causa máis común destas *celebracións* era a voda dun viúvo vello cunha moza máis nova ca el, tamén podían aplicarse contra os viúvos dos que se sospeitaba ou sabía que comezaba a manter relacións cunha moza, especialmente se se lles vía de palique a horas ou en lugares que os conveciños podían considerar sospeitosos.

A cornetada duraba ata altas horas da noite ou ata que a vítima se resignaba a convidar con viño ós participantes. Este convite a modo de *compensación* recibía o nome de *paga-lo piso*.

Eladio Rodríguez recolle no Ribeiro de Avia e noutras zonas de Ourense o costume de realizar estas cornetadas contra os mozos de fóra que viñan casar cunha moza da parroquia. Os mozos do lugar, que os vían como intrusos no que consideraban territorio propio e que se sentían prexudicados nas súas expectativas matromoniais, mostraban así o rexeitamento contra o foráneo, que se vía obrigado a *paga-lo piso* se quería continuar coas súas relacións coa moza do lugar. Esta fórmula de pago podía consistir nunha merenda, nunhas xarras de viño, paga-los músicos da festa ou outras compensacións similares. Adoitaba rematar cun baile o domingo á tarde, que recibía o nome de *festa dos mozos*.

## Véxase tamén
### Bibliografía
* CASTELAO: *Obras*. Henrique Monteagudo (coord.). Galaxia, Vigo 2000.
* RÁBADE PAREDES, Xesús: "Cornetada", na *Gran Enciclopedia Galega*, Lugo 2003.
* RODRÍGUEZ GONZÁLEZ, Eladio: *Diccionario enciclopédico gallego-castellano*. Galaxia, Vigo 1958-1961.
Timidina

A **timidina**, que tamén se pode denominar con máis precisión **desoxitimidina** (porque leva desoxirribosa), é un nucleósido coa fórmula C10H14N2O5 formado pola base nitroxenada pirimidínica timina unida por enlace N-glicosídico ao azucre 2-desoxirribosa.

Cando leva un fosfato unido en posición 5' convértese no nucleótido dTMP, que forma parte do ADN. No ARNt pode aparecer no bucle ou brazo T en forma de ribotimidina (con ribosa).

A timidina úsase en bioloxía celular para sincronizar o ciclo celular das células na fase S.

Tradicionalmente obtíñase a timidina do esperma do arenque, pero despois do seu incremento de produción para fabricar AZT utilizáronse técnicas de enxeñaría xenética.

## Propiedades 
En forma sólida aparece como pequenos cristias brancos ou pos cristalinos, ten un peso molecular de 242,229 d, e un punto de fusión de 185&nbsp;°C. A súa estabilidade é alta en condicións estándar de presión e temperatura.

Non é tóxica e como parte dun dos nucleótidos do ADN aparece de forma natural en todos os organismos vivos e virus de ADN. Aínda que o seu nome debería ser desoxitimidina, úsase case sempre o de timidina, xa que como aparece fundamentalmente formando parte dos nucleótidos do ADN e alí leva sempre a desoxirribosa, non hai necesidade de distinguir. O ARN en vez de nucleótidos coa base nitroxenada timina, leva nucleótidos coa base uracilo (unida a ribosa), pero só se diferencian nun grupo metilo, polo que a base timina pode chamarse tamén 5-metiluracilo.

## Análogos e derivados da timidina 
A iododesoxiuridina é un radiosensibilizador que incrementa a cantidade de danos que sofre o ADN cando recibe radiación ionizante.

A azidotimidina (AZT) úsase como fármaco para o tratamento contra a infección por VIH. O AZT é un inhibidor da transcrición inversa, que é unha fase crítica na replicación dese virus.

A timidina tritiada úsase en ensaios de proliferación celular. A timidina incorpórase ás células en división e o nivel de incorporación, medido usando un contador de escintilacións líquido, é proporcional á intensidade da proliferación celular .

A bromodesoxiuridina (BrdU) é un análogo da timidina que se usa a miúdo para a detección de células en proliferación en tecidos vivos.

## Notas
Copa de Europa 1960-61

A **tempada 1960-61 da Copa de Europa** de fútbol organizada pola UEFA disputouse entre outubro de 1960 e maio de 1961, e nel participaron 28 equipos de 27 países. Nesta 6ª edición da Copa de Europa o equipo portugués do SL Benfica acadou o seu primeiro título continental, vencendo na final disputada no Wankdorfstadion de Berna ao FC Barcelona.

## Dezaseisavos de final 
## Roldas seguintes 
## Final 
A final da Copa de Europa na súa edición 1960-61 disputouse o 31 de maio de 1961 no hoxe desaparecido Wankdorfstadion de Berna, ao cal acudiron 33.000 persoas. Era a 1ª vez que este recinto acollía este evento.

A esta final chegaron o FC Barcelona e o SL Benfica. Ámbolos dous conxuntos chegaban a unha final da Copa de Europa por primeira vez na súa historia, e polo tanto, nin uns nin outros tiñan este trofeo no seu palmarés, de xeito que nesta final nacería un campión inédito.

Os adestradores dos dous equipos eran Béla Guttman (SL Benfica) e Enrique Orizaola (FC Barcelona). Ningún deles tiña no seu palmarés ningún título europeo, e ámbolos dous debutaban nunha final.

O elixido para arbitrar esta final da Copa de Europa foi o suízo Gottfried Dienst.

O FC Barcelona de Luis Suárez e László Kubala chegaba á final despois de eliminar o Lierse SK en dezaseisavos de final, ó Real Madrid en oitavos de final, ó FC Hradec Králové en cuartos, e ó Hamburgo SV nas semifinais. A eliminación do Real Madrid nos oitavos de final supuxo a primeira eliminación do equipo branco nesta competición dende o seu nacemento. Pola súa banda, o SL Benfica de Eusébio tivo que eliminar o Heart of Midlothian FC escocés en dezaseisavos de final, ó Újpest FC húngaro en oitavos de final, ó AGF Århus dinamarqués en cuartos, e ó Rapid Viena en semifinais.

O encontro foi emocionante no tocante ó xogo que practicaron os dous equipos. O FC Barcelona abriu o taboleiro no minuto 20 cun gol do dianteiro húngaro Sándor Kocsis. No minuto 30 chegou a igualada por parte do SL Benfica cun gol de Xosé Águas. Tan só 2 minutos despois o porteiro Antoni Ramalléts marcou un gol na súa propia portería, poñendo ó SL Benfica por diante no encontro. Con ese resultado de 2-1 para o conxunto lisboeta chegouse ó descanso. Na segunda metade o SL Benfica marcou o 3-1 no minuto 55, cun gol do dianteiro Mario Coluna. Zoltán Czibor, o dianteiro húngaro do FC Barcelona, fixo o 3-2 no minuto 75, pero non foi abondo para acadar a vitoria na final.

A desgraza do FC Barcelona neste encontro non se detivo no autogol de Ramalléts, xa que os xogadores *culés* mandaron ata catro balóns ós paus da portería benfiquista.

Este triunfo supuxo a primeira Copa de Europa da historia do SL Benfica.

## Notas 
## Véxase tamén 
### Outros artigos 
* Copa de Europa
* UEFA
* SL Benfica
* FC Barcelona
### Ligazóns externas 
* Páxina web da UEFA
Tofiga Fepuleaʻi

**Tofiga Fepuleaʻi** é un actor e humorista de Nova Zelandia de orixe samoana. É coñecido polo dúo Laughing Samoans que fai xunto con Eteuati Ete.

## Traxectoria 
Fepuleaʻi medrou en Wellington, Nova Zelandia, e foi educado no "Rongotai College". A súa primeira actuación humorista foi facendo o dúo Laughing Samoans, que non só tivo éxito en Wellington, senón en todo o país.

## Notas 
## Véxase tamén 
### Ligazóns externas 
* Biografía 
* Blog
Río Gaià

260px|miniatura
O **Gaià** é un pequeno río con escaso caudal de auga que transcorre pola provincia de Tarragona. Nace preto de Santa Coloma de Queralt, na comarca da Conca de Barberà e recolle as augas das serras de Brufaganya e de Queralt.

Atravesa os municipios de Les Piles e Pontils na mesma comarca, Querol, El Pont d'Armentera, Aiguamúrcia (onde trascurre cerca do Mosteiro de Santes Creus), Vila-rodona, Montferri e bordeando o termo municipal de Vilabella na comarca do Alt Camp. Finalmente, na comarca do Tarragonès, atópase co Pantano do Gaià, delimitando os municipios de Renau e Vespella de Gaià, e cruzando, tras o pantano, el Catllar e la Riera de Gaià para desembocar no mar Mediterráneo preto de Altafulla, pero no municipio de Tarragona, preto da urbanización de Tamarit.

## Véxase tamén 
### Outros artigos 
*Lista de ríos de España
Río Tec

O **río Tec** (en francés: **Tech**) é un río do sur de Francia, que nace en España e discorre polo Rosellón. É o río francés que ten a conca máis meridional da Francia continental.

O río Tec nace a 2.400 msnm, na Roca Colom, no macizo pirenaico de Costabona (próximo á provincia de Xirona, España). Cruza a comarca francesa do Vallespir de leste para oeste, pasando por Prats-de-Mollo-la-Preste, Arles-sur-Tech, Amélie-lles-Bains-Palalda, Céret e Le Boulou, por onde penetra na comarca do Rosellón, desembocando no mar Mediterráneo na reserva natural de Mais Larrieu, tras 84,3 km de percorrido e unha conca de 750&nbsp;km².

O seu réxime é pluvio-nival presentando todos os anos un máximo primaveral grazas ao desxeo pirenaico, e un máximo no outono que depende das choivas. O 17 de outubro de 1940, como consecuencia dunhas choivas torrenciais de máis de 500 mm converteuse nun salvaxe torrente cun caudal en Céret de 6.450 m³/s, o que para esa conca supón un caudal relativo de 8.600 l/s/km², alagándoo todo ao seu paso e cobrándose varias vidas.

## Véxase tamén 
*Lista de ríos de España

### Ligazóns externas 
* Val do Tec
Laughing Samoans

[miniatura|350px|dereita|Os Laughing Samoans en escena durante o National Young Leaders Day [2010 en Wellington, Nova Zelandia.]]

**Laughing Samoans** é un dúo formado por Eteuati Ete e Tofiga Fepuleaʻi radicado en Nova Zelandia. O dúo fixo xiras non só de ámbito nacional, senón tamén por Australia, Estados Unidos, Illas Cook, Hawai, Fiji e Londres no 2009.

## Traxectoria 
A súa primeira interpretación como dúo levou o nome de *A Small Samoan Wedding* e fixeron unha xira por Nova Zelandia durante o ano 2004. Dende entón, fixeron xiras con diferentes espectáculos case tódolos anos: 
* *Old School* (2005)
* *Off Work* (2006)
* *Crack Me Off* (2008)
* *Prettyful Woman* (2009).

## Notas 
## Véxase tamén 
### Ligazóns externas 
* Páxina Oficial de Laughing Samoans 
* Mau Forum 2009 show 
* Bloomsbury Theatre show 2009
Zhang Zhong Jing

**Zhang Zhong Jing**, escrito ás veces **Zhang Zhongjing**, (chinés simplificado: 张机; chinés tradicional: 張機; pinyin: Zhāng Jī), nado en Nanyang cara ao ano 150 e finado no 219, foi un médico chinés, considerado como o Hipócrates da medicina chinesa tradicional.

Autor do tratado *Shang Han Lun* (ou *Shang Han Bin Lun*, "Sobre a enfermidade fría"), no que se expón unha das máis antigas descricións para o diagnóstico e o tratamento das *enfermidades do frío*, como o catarro ou os arrefriados, infeccións virais que afectan o tracto respiratorio.

O libro comprende 397 seccións con 112 prescricións con herbas.

## Notas 
## Véxase tamén 
### Outros artigos 
* Medicina
* Historia da medicina
Auburn Hills, Michigan

**Auburn Hills** é unha cidade localizada no estado estadounidense de Míchigan, no condado de Oakland. A cidade foi incorporada en 1983.

Segundo o censo de 2008, a súa poboación era de 20.931 habitantes.

## Xeografía 
A cidade ten un total de 43.0&nbsp;km², dos cales 0.1&nbsp;km² (un 0,12%) son auga.

## Ligazóns externas 
* Web Oficial Auburn Hills
* Biblioteca pública de Auburn Hills 
* Web Oficial do Condado de Oakland
Tomás López da Torre

**Tomás López da Torre** ou **Datorre**, nado en Betanzos en novembro de 1899 e finado na Coruña o 1 de outubro de 1936, foi un avogado e político socialista galego, executado vítima da represión na zona franquista durante a Guerra Civil.

## Traxectoria 
Estudou Dereito na Universidade de Madrid. Empezou como pasante de Agustín García e logo instalouse como avogado. Colaborou coa Irmandade da Fala de Betanzos. Membro da Unión Xeral de Traballadores (UXT) e do Partido Socialista Obreiro Español (PSOE), foi elixido concelleiro de Betanzos durante a Restauración dúas veces, unha delas en plena ditadura primoriverista, polo que foi expedientado no PSOE e rehabilitado máis tarde, tras a proclamación da República en 1931. Colaborou en *La Voz de Galicia* e *El Pueblo Gallego*. Coa revolución de 1934 foi procesado e encarcerado, e ao saír de prisión encargouse da defensa dos mineiros e dirixentes sindicais procesados na folga xeral revolucionaria de 1934. Colaborou en *El Obrero*. Foi brevemente alcalde de Betanzos, entre abril e xullo de 1936 e deputado provincial.

O 22 de xullo dese ano, logo do golpe de Estado do 18 de xullo de 1936, columnas de blindados das tropas sublevadas procedentes da Coruña aproximáronse a Betanzos, enfrontándose aos veciños leais á República e a algúns membros da Garda Civil. Terminada a resistencia, os milicianos e autoridades fuxiron da cidade. Tras a ocupación polos sublevados de Betanzos, foron incendiados a igrexa e o mosteiro de San Francisco, así como a biblioteca (unha das máis importantes da provincia coruñesa) e parte do concello, a mans de tres paisanos procedentes de Ferrol e que foran aleccionados para iso polos sublevados, un deles membro das Juventudes Socialistas Unificadas e que foi despois destacado dirixente de Falanxe Española durante a ditadura franquista. Os asaltos e incendios foron atribuídos aos republicanos aplicándose unha dura represión sobre os mesmos. O mesmo día 22, Tomás xunto con José Novo Rodríguez, que tamén fora alcalde da localidade, tras fuxir xuntos de Betanzos foron detidos polos sublevados á altura de Guitiriz. Acusouse a Tomás de *rebelión militar* por resistir aos sublevados e de ser un dos responsables dos incendios e saqueos de Betanzos, feitos estes últimos que negou argumentando que el xa se atopaba detido cando se sucederon os asaltos. Na súa última carta preso pouco antes de morrer, sinalaba sobre os feitos e o seu proceso:

Xulgado en consello de guerra sumarísimo o 26 de setembro de 1936, foi condenado á pena de morte e executado no Campo da Rata o 1 de outubro con Manuel Iglesias Rodríguez, Rogelio García Rodríguez e Juan Fraga Bello.

## Vida persoal 
Casou con María Luisa Loureda Espiñeira e foi pai de Tomás López Loureda.

## Notas 
## Véxase tamén 
### Bibliografía 
* 
*
Ricky Wilson

**Charles Richard Wilson**, nado o 17 de xaneiro de 1978 en Keighley, West Yorkshire, é un músico inglés, cantante e líder da banda inglesa Kaiser Chiefs.

## Discografía 
### Con Kaiser Chiefs 
* *Employment* - 2005
* *Yours Truly, Angry Mob* - 2007
* *Off with Their Heads* - 2008
* *The Future Is Medieval* - 2011

## Véxase tamén
### Ligazóns externas
*Ricky Wilson en Internet Movie Database
Aristotelismo

O **aristotelismo** é o nome de calquera corrente filosófica que segue o pensamento do filósofo da antiga Grecia Aristóteles (384 — 322 a. C.), especialmente dos filósofos Avicena e Averroes, e despois progresivamente adoptada nos séculos XII e XIII pola escolástica, grazas á reconciliación da filosofía de Aristóteles e o cristianismo por Tomé de Aquino.

O termo *aristotélico* pode empregarse no sentido de "comentarista das obras de Aristóteles" (ben sexan de aristotélicos como Alexandre de Afrodisia ou Averroes, ou neoplatónicos como Amonio de Hermia, ou Simplicio de Cilicia).

## Véxase tamén 
### Outros artigos 
* René Descartes.
* Galileo.
* Metafísica.

### Bibliografía 
* Albin, Michel (1998): *Dictionnaire des philosophes, Encyclopaedia Universalis*. 
* Bianchi, Luca (1993): "Les aristotélismes de la scolastique", en Bianchi & Randi, *Vérités dissonantes. Aristote à la fin du Moyen Âge*. Fribourg / París. 
* Sorabji, R. (2005): *The Philosophy of the Commentators 200-600 AD*. Cornell: Cornell University Press.

### Ligazóns externas 
* Textos de filósofos .
Seasick Steve

**Steven Gene Wold**, máis coñecido coma **Seasick Steve**, nado en 1941 en Oakland (California), é un músico americano de blues. Toca varias guitarras, a maioría propias, e canta, normalmente sobre a súa vida cando era mozo.

## Discografía 
**Cheap* - 2004 (Bronzerat Records)
**Dog House Music* - 2006 (Bronzerat Records)
**I Started Out with Nothin and I Still Got Most of It Left* - 2008 (Warner Bros. Records)
**Man from Another Time* - 2009 (Warner Bros. Records)
*''You Can't Teach an Old Dog New Tricks'' - 2011 (Third Man Records)

## Ligazóns externas 
* Web Oficial
* Páxina oficial de Facebook
* Canal oficial de YouTube
* Páxina oficial de MySpace
Shake Your Money Maker (álbum)

***Shake Your Money Maker*** é o álbum de début da banda americana The Black Crowes, editado en xaneiro de 1990. É o único álbum da banda co guitarrista Jeff Cease. O álbum está chamado así debido a unha canción de blues escrita por Elmore James. The Black Crowes tocaron esa canción en directo moitas veces, pero non está incluída no álbum.

*Shake Your Money Maker* chegou á 4ª posición na lista Billboard, e dous dos seus sinxelos, "Hard to Handle" e "She Talks to Angels", chegaron á primeira posición na lista Mainstream Rock Tracks. "Jealous Again", "Twice As Hard" e "Seeing Things" estiveron tamén nas listas dos Estados Unidos.

## Listaxe de cancións
The Southern Harmony and Musical Companion

***The Southern Harmony and Musical Companion*** é o segundo álbum da banda americana The Black Crowes, editado o 12 de maio de 1992. É o primeiro álbum da banda con Marc Ford de guitarrista principal, substituíndo a Jeff Cease, despedido un ano antes.

## Listaxe de cancións
Fame (novela)

***Fame*** é unha novela do escritor Knut Hamsun, publicada en 1890 co título orixinal en lingua norueguesa de *Sult*. 

A obra foi traducida ao galego dende a versión en inglés por Moisés Barcia e publicada en 2019 por Rinoceronte Editora.

## Características 
A historia corresponde a un relato en primeira persoa, onde o personaxe ficticio Widel-Jarlsberg narra a miseria na cal se atopa mergullado debido á carencia dun traballo estábel, sumado á difícil situación que se vive na cidade de Cristiania (hoxe coñecida como Oslo).

É a primeira obra do autor noruegués, e nela plasma no seu personaxe principal un alto grao de desestabilidade emocional, similar á que Kafka mostra nas súas obras.

## Notas
## Véxase tamén 
### Ligazóns externas 
* *Hunger*
A crise carnívora

***A crise carnívora*** (en ) é un filme de animación español dirixido por Pedro Rivero e protagonizado por Enrique San Francisco, que se estreou no 2008. É unha produción de Continental Animación, Abrakam Estudio, Dream e Semprecinema que conta axuda da Consellería de Cultura e Deporte da Xunta de Galicia, ICAA e a participación de TVG, TV3 e ETB.

Estreouse en galego nalgúns cines de Galicia (Filmax da Coruña, Termas de Lugo, Área Central de Santiago e Gran Vía de Vigo) o 16 de maio de 2008. Foi o primeiro filme realizado en animación flash. A animación foi feita por Nikodemo, os responsables da serie de éxito de Internet Cálico Electrónico. Antes da proxección do filme proxectouse un capítulo inédito de devandita serie.

## Sinopse 
Grazas ó Pacto Vexetariano, tódolos animais conviven en paz e harmonía. Todos menos un: a hiena Crevel, que vive coa angustiosa sensación de non volver a probala carne. Decidido a calmalo seu bandullo, unha noite Crevel acode ó cemiterio disposto a devoralos cadáveres, pero non pode facelo, porque non hai ningún. O león Pérsicus e o seu consigliere, o tigre Altaicus, organizaron toda unha rede alimenticia cos defuntos para manter os seus hábitos carnívoros. Ó ser descubertos, acusan a Crevel da brutal profanación, obrigándoo a fuxir da ira dos herbívoros. Pero Crevel regresará do exilio cun plan para derrocar ós felinos. Oculto baixo un disfrace do xabarín Willy, propón ós herbívoros unha grande alianza para tomalo poder, valéndose do recordo dun heroe lendario que se enfrontou no seu día ó consigliere Altaicus: o lobo Wolfeimer.

## Dobraxe 
* **Estudio:** Cinemar Films (Vigo)
* **Data:** 2008
* **Tradución:** Siro López
* **Dirección:** Tacho González
* **Actores da dobraxe:**

## Galardóns e nomeamentos 
### Premios Mestre Mateo 
## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Tortilla Flat

***Tortilla Flat*** é unha novela escrita por John Steinbeck, con doses de drama.

## Trama 
Danny herda unha propiedade, e torna rapidamente o centro dos acontecementos en Tortilla Flat. Non sendo por natureza un bo empreendedor, o mesmo trata de dilapidar ese patrimonio xuntamente con seus compañeiros, sexa para matar a interminábel sede de viño ou para conseguir unha moza interesante. Ao longo do percorrido varias figuras pasan pola vida de Danny, sempre participando dos seus días de lecer e de confusións. Steinbeck utilizou unha boa dose de seu ton irónico aliado cun humor intelixente, dando vida a este libro e tornándoo un dos seus clásicos.

Foi levado ao cinema nos anos 1940 con Spencer Tracy no papel principal.

## Véxase tamén 
### Ligazóns externas 
* Sparknotes.com: *Tortilla Flat*
Música medieval en Galicia

A **música medieval** en Galiza é toda a música escrita na Idade Media, é dicir dende a caída do Imperio Romano ata o descubrimento de América, en galego-portugués ou recollida en libros galegos. Na música medieval de Galiza destacan tres grupos de composicións: as recollidas no Códice Calixtino, a música das Cantigas de Santa María de Afonso X o Sabio, e as sete cantigas de amigo de Martín Codax (unicamente seis conservan a música).
## Desenvolvemento
O Camiño de Santiago foi un elemento chave no desenvolvemento da música en Galiza na Idade Media.
Nukâka Coster-Waldau

**Nukâka Coster-Waldau**, nada como **Sascha Nukâka Motzfeldt** en Uummannaq o 23 de febreiro de 1971, é unha actriz e cantante groenlandesa.

## Traxectoria 
Filla de Josef e Vivi Motzfeldt. Actualmente está casada con Nikolaj Coster-Waldau. Tamén foi Miss Groenlandia.
Ten traballado en filmes de Groenlandia, Dinamarca, Islandia, Noruega e Suecia.

## Filmografía 
### Filmes 
* *Heart of Light* (1998)
* *Vildspor* (1998)
* *White Night* (2007)
* *Death in Himmerland* (2008)
* *Eksperimentet* (2010)

### Televisión 
* *Forsvar* (2004)
* *Forbrydelsen* (2007)
* *Bedre sent end aldrig* (2010)

### Actuacións 
* *Polaroid* (2008)

## Notas 
## Véxase tamén 
### Ligazóns externas 
* Ficha na IMDb
A illa (filme)

***A illa*** (en ) é un filme estadounidense de ficción científica dirixido por Michael Bay, que se estreou no 2005. Está protagonizado por Ewan McGregor, Scarlett Johansson, Djimon Hounsou, Sean Bean, Michael Clarke Duncan e Steve Buscemi. Estreouse en galego na TVG o 25 de febreiro de 2012.

## Sinopse 
No ano 2019 Lincoln Six Echo e Jordan Two Delta forman parte dos centos de residentes dunha especie de campo de concentración. Nese lugar a súa vida cotiá está rigorosamente controlada e chea de restricións. A única saída (e a esperanza que todos comparten) é seren elixidos para iren a "A Illa". Este é o único lugar do mundo que non sufriu os efectos contaminantes dun desastre ecolóxico que seica acabou con tódolos seres humanos, agás os habitantes desa zona. Lincoln, quen vive atormentado por pesadelos, sente cada vez máis curiosidade, a cal o levará a descubrir un terrible segredo.

## Personaxes 
* Ewan McGregor como Lincoln Six Echo
* Scarlett Johansson como Jordan Two Delta
* Sean Bean como Doutor Merrick
* Djimon Hounsou como Albert Laurent
* Steve Buscemi como James McCord
* Michael Clarke Duncan como Starkweather Two Delta
* Ethan Phillips como Jones Three Echo
* Brian Stepanek como Gandu Three Echo
* Noa Tishby como Community Announcer
* Siobhan Flynn como Lima One Alpha
* Kim Coates como Charles Whitman
* Tom Everett como o Presidente dos Estados Unidos
* J.P. Manoux como Foxtrot

## Estrea 
[miniatura|O director [Michael Bay na estrea do filme o 7 de agosto de 2005]]

### Recadación 
*A illa* recadou 12.409.070 dólares en 3100 cinemas dos Estados Unidos na súa primeira semana de estrea. Recadou 35.818.913 dólares nos Estados Unidos e 127.130.251 dólares máis no estranxeiro, cunha recadación mundial de 162.949.164 dólares.

## Notas 
## Véxase tamén 
### Ligazóns externas 
* 
* Ficha en AllMovie
Hollow Man

***Hollow Man*** é un filme estadounidense de ficción científica dirixido por Paul Verhoeven que se estreou no 2000.

## Sinopse 
Tras anos de experimentación, o arrogante e brillante científico Sebastian Caine descubriu o xeito de converter en invisible a materia ordinaria. Obsesionado con acadar o seu obxectivo final, Caine obriga ó seu equipo a dar o seu seguinte paso, usalo a el como cobaia humana. A proba é un éxito, pero cando non conseguen devolverlle a visibilidade, Caine vese condenado a un futuro sen imaxe e comeza a amosar os efectos colaterais da súa condición.

## Personaxes 
* Elisabeth Shue como Linda McKay
* Kevin Bacon como Sebastian Caine
* Josh Brolin como Matthew Kensington
* Kim Dickens como Sarah Kennedy
* Greg Grunberg como Carter Abbey
* Joey Slotnick como Frank Chase
* Mary Randle como Janice Walton
* William Devane como Dr. Howard Kramer
* Rhona Mitra como Veciña de Sebastian

## Galardóns e nomeamentos 
* 2000: Nomeada ó Oscar: Mellores efectos visuais.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Hancock

***Hancock*** é un filme estadounidense de comedia de superheroes dirixido por Peter Berg que se estreou no 2008.

## Sinopse 
Hancock (Will Smith) é un superheroe que cumpre coas súas responsabilidades e salva moitas vidas, pero sempre provoca problemas aínda maiores dos que resolve. A poboación xa non pode máis e, aínda que está agradecida de ter ó seu heroe local, os bos cidadáns dos Ánxeles pregúntanse que é o que fixeron para merecer a este tipo. Hancock non é alguén ó que lle importe o que pense a xente, ata o día no que salva a vida de Ray Embrey (Jason Bateman), alto executivo dunha empresa de relacións públicas. E é entón cando o impopular superheroe se da conta de que, ó fin e ó cabo, ten un lado vulnerable.

## Personaxes 
* Will Smith como John Hancock, un superheroe alcohólico.
* Jason Bateman como Ray Embrey
* Charlize Theron como Mary Embrey
* Eddie Marsan como Kenneth "Red" Parker, Jr.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web oficial
Dagonet

**Dagonet** é o nome dun dos cabaleiros da corte do Rei Artur na lenda artúrica, membro dos Cabaleiros da Táboa Redonda. Nalgunhas versións da historia é simplemente un bufón que a modo de broma é nomeado cabaleiro, mentres que noutras é realmente un valente guerreiro. En ''Le Morte D'Arthur, de * Thomas Malory, aparece na primeira versión, mentres que na adaptación cinematográfica de 2004 *King Arthur*, o personaxe, (interpretado por Ray Stevenson), aparece como un bravo e abnegado guerreiro cuxa capacidade de autosacrificio salva ó resto dos cabaleiros de Artur.

Na obra de Alfred, Lord Tennyson, *Idylls of the King*, "Sir" Dagonet aparece no "Último Torneo", "The Last Tournament." O bufón é o único da corte que podía prever o castigo que caería sobre o reino. Burlándose da falta de fe por parte dos cabaleiros que romperon os seus votos, declara que mentres que Arturo e el poden escoitar a música do plan de Deus, eles non poden.

## Véxase tamén 
### Outros artigos 
* *King Arthur''
Imre Nagy

**Imre Nagy**, nado en Kaposvár (daquela pertencente ao Imperio Austrohúngaro) o 7 de xuño de 1896 e finado en Budapest o 16 de xuño de 1958, foi un político húngaro.

## Traxectoria 
Naceu nunha familia campesiña. Militou no Partido Socialdemócrata de Hungría para adherirse máis adiante á ideoloxía marxista.

En 1944 tras a derrota dos nazis regresa para formar parte do novo goberno popular en Hungría, despois de 15 anos de exilio na URSS, onde estudou agricultura no Instituto de Moscova. Tamén foi membro activo do Instituto de Ciencia Agrícola.

Na súa etapa como membro do goberno húngaro, Nagy ocupou diversos cargos, como Ministro de Agricultura (1944-1945), Ministro do Interior (1945-1946) e Presidente da Asemblea Nacional (1947) até que en 1949, por mor das duras críticas ao Partido pola súa política agraria, é expulsado do Politburó. En 1951, tras unha renuncia pública das súas críticas, é admitido novamente até chegar a ser o Primeiro Ministro á morte de Stalin.

Cando as tropas do Exército Vermello entraban en Budapest, Nagy refúxiase na embaixada de Iugoslavia, onde lle ofreceron protección. Días despois sae da embaixada e é deportado a Romanía o 23 de novembro. Tras case dous anos de detención e tras procesalo nun xuízo secreto, é condenado á pena máxima e executado o 16 de xuño de 1958.

## Véxase tamén 
### Ligazóns externas 
* "Soviet Archival Documents on the Hungarian Revolution, 24 October – 4 November 1956"
Son lenda

***Son lenda*** (en ) é un filme estadounidense de ficción científica dirixido por Francis Lawrence que se estreou no 2007. É a terceira adaptación da novela homónima de Richard Matheson de 1954, sendo a primeira *The Last Man on Earth* (1964) e *The Omega Man* (1971). Smith interpreta o virólogo Robert Neville, que é inmune a un virus creado polos seres humanos orixinalmente para curar o cancro. Traballa para crear unha cura ó tempo que se defende das vítimas do virus, que se converteron en mutantes hostiles.

Warner Bros. comezou a desenvolver *Son lenda* en 1994, e varios directores e actores foron propostos para o proxecto, pero a produción foi posposta por mor da falta de orzamento. A produción comezou no 2006 en Nova York, sendo rodada en varias localizacións da cidade, e incluíndo unha escena de $5 millóns na Ponte de Brooklyn.

*Son lenda* foi estreado o 14 de decembro de 2007 nos Estados Unidos e no Canadá, conseguindo a meirande recadación da historia dun filme non relacionado co Nadal en decembro. Estreouse en galego na TVG o 6 de xaneiro de 2011.

## Sinopse 
Ano 2012. Robert Neville (Will Smith) é o derradeiro home vivo que hai sobre a Terra, pero non está só. Os demais seres humanos convertéronse en seres irracionais e violentos, e todos queren matalo. Durante o día vive en estado de alerta, como un cazador, e busca os mortos viventes mentres dormen; pero durante a noite debe agocharse deles e agardar ata o amencer. Este pesadelo comezou hai tres anos: Neville era un brillante científico, pero non puido impedir a expansión dun terrible virus creado polo home con fins militares. El sobreviviu porque é inmune ó virus; tódolos días envía mensaxes por radio coa esperanza de que haxa outros superviventes, pero é inútil. O único que pode facer é buscar unha fórmula que lle permita empregar o seu sangue inmune para devolverlles ós homes a súa natureza.

## Personaxes 
* Will Smith como Dr. Robert Neville
* Alice Braga como Anna
* Emma Thompson como Dr. Alice Krippin
* Charlie Tahan como Ethan
* Salli Richardson como Zoe Neville
* Willow Smith como Marley Neville
* Dash Mihok como Home Infectado alpha
* Joanna Numata como Muller Infectada alpha
* Darrell Foster como Mike
* Abbey & Kona como Sam, o can
* Pat Fraley como Voz do Presidente dos Estados Unidos
* Mike Patton como Efectos das voces das criaturas

## Notas 
## Véxase tamén 
### Bibliografía 
* *I Am Legend*, Richard Matheson, Tor Books; Reissue edition (30 de outubro de 2007),
The Black Crowes

**The Black Crowes** son unha banda estadounidense de rock formada en 1989. Teñen nove álbums de estudio, catro álbums en directo e un gran número de sinxelos. A banda asinou un contrato con Def American Recordings en 1989 e o produtor George Drakoulias e ao ano seguinte editaron o seu álbum de debut, *Shake Your Money Maker*. O seguinte álbum, *The Southern Harmony and Musical Companion*, chegou ao máis alto da lista *Billboard* en 1992.

Tras un tempo de separación entre 2002 e 2005, a banda lanzou *Warpaint*, o cal chegou ao número 5 da lista Billboard. Tras o lanzamento dun dobre álbum, *Croweology* en agosto de 2010, a banda comezou unha xira polo seu 20º aniversario, á que lle seguirá outro tempo de separación indefinido.

## Discografía 
### Álbums de estudio 
### Álbums en directo 
## Notas 
## Véxase tamén 
### Ligazóns externas 
* Web Oficial The Black Crowes
Chloë Sevigny

miniatura|dereita|Sevigny en 2010.
**Chloë Sevigny**, nada o 18 de novembro de 1974, é unha actriz, deseñadora de modas e exmodelo estadounidense.

## Traxectoria
Deuse a coñecer pola súa ampla carreira como actriz a mediados da década de 1990, e pola súa modelaxe e traballo para a revista neoiorquina *Sassy*, que a catalogou como a nova "moza de moda" daquel entón, o cal lle reportou a atención dentro do circuíto da moda de Nova York.
## Véxase tamén
A moza da auga

***A moza da auga*** (en ) é un filme estadounidense dirixido por M. Night Shyamalan que se estreou no 2006. Estreouse en galego na TVG o 29 de outubro de 2009.

## Sinopse 
Cleveland Heep (Paul Giamatti), o encargado dun bloque de apartamentos, descobre unha tarde a unha ninfa (Bryce Dallas Howard) na piscina da urbanización.

## Personaxes 
* Paul Giamatti como Cleveland Heep
* Bryce Dallas Howard como Story
* M. Night Shyamalan como Vick Ran
* Sarita Choudhury como Anna Ran
* Cindy Cheung como Soon Choi
* June Kyoto Lu como Mrs. Choi
* Bob Balaban como Harry Farber
* Jeffrey Wright como Mr. Dury
* Noah Gray-Cabey como Joey Dury/O intérprete
* Freddy Rodriguez como Reggie/O gardián
* Bill Irwin como Mr. Leeds
* Mary Beth Hurt como Mrs. Bell
* Tovah Feldshuh como Mrs. Bubchik
* Tom Mardirosian como Mr. Bubchik
* Jared Harris como Goatee Smoker
* John Boyd como One-Eyebrow Smoker
* Ethan Cohn como Glasses Smoker
* Grant Monohon como Emaciated Smoker
* Joseph D. Reitman como Long-Haired Smoker
* Maricruz Hernandez como Irmá Perez de la Torre #1
* Carla Jimenez como Irmá Perez de la Torre #2
* Natasha Perez como Irmá Perez de la Torre #3
* Monique Curnen como Irmá Perez de la Torre #4
* Marilyn Torres como Irmá Perez de la Torre #5

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Impulso (aerodinámica)

O **impulso** é unha tensión de reacción descrita cuantitativamente pola terceira lei de Newton. Cando un sistema expele ou acelera masa nunha dirección (*acción*), a masa acelerada causará unha forza igual en dirección contraria (*reacción*).

Matematicamente isto significa que a forza total experimentada por un sistema de masa *m* é igual e oposta a *m* veces a aceleración *a*, experimentada pola masa:

:\vec F = m \vec a

## Exemplos
miniatura|250px|Forzas sobre un perfil alar.

Un avión xera impulso cara a adiante cando a hélice que xira empurra o aire, ou expulsa os gases expansivos do reactor, cara a atrás do avión. O impulso cara a adiante é proporcional á masa do aire multiplicada pola velocidade media do fluxo de aire.

Similarmente, un barco xera impulso cara a adiante (ou cara a atrás) cando a hélice empurra auga cara a atrás (ou cara a adiante). O impulso resultante empurra ao barco en dirección contraria á suma do cambio de momento da auga que flúe a través da hélice.

Un foguete (e toda a masa unida a el) é propulsado cara a adiante por un impulso igual e en dirección oposta á masa multiplicada pola súa velocidade respecto ao foguete.
Gabriel Ferrater

**Gabriel Ferrater**, nado en Reus (Tarragona) en 1922 e finado en Sant Cugat del Vallès (Barcelona) en 1972, foi un poeta e lingüista catalán do século XX.

## Obra 
* *Da nueces pueris*, 1960; reed.: Empúries, 1987.
* ''Menja't una cama*, 1962; reed.: Empúries, 1997. 
* *Teoria dels cossos*, 1966; reed.: Empúries, 1989. 
* *Les dones i els dies*, Edicions 62, 1968. Traducida ao galego co título *As mulleres e os días*.

### Obra póstuma 
* *La poesía de Carles Riba*, 1979.
* *Sobre literatura*, 1979.
* *Sobre pintura*, 1981.
* *Sobre el llenguatge*, Quaderns crema, 1981.
* *Papers, cartes, paraules'', Quaderns crema, 1986.
## Notas 
## Véxase tamén 
### Ligazóns externas 
* Escolma de poemas de Gabriel Ferrater
Santander, Filipinas

**Santander** é o municipio máis meridional da provincia filipina de Cebú. Conta cunha poboación de 15.924 persoas segundo o censo de 2007.

No sur de Santander, hai unha serie de portos que contan con servizos de embarcacións que comunican coa provincia de Negros Oriental, e en particular, cos municipios de Sibulan e Amlan.

## Barangayes 
Santander subdivídese administrativamente en 10 barangayes, barrios ou distritos.

* Bunlan
* Cabutongan
* Candamiang
* Liloan
* Lip-tong
* Looc
* Pasil
* Población
* Talisay
* Canlumacad
Salamanca (homónimos)

**Salamanca** é o nome de varios elementos de poboación, apelidos e outros conceptos.

## Xeografía 
*  **Salamanca**, cidade de Castela e León, España, capital da provincia de Salamanca, que deu nome a varias cidades no Novo Mundo; 
*  **Salamanca**, distrito costeiro de Hobart, en Australia; 
*  **Salamanca**, comuna de Chile, na provincia de Choapa; 
*  **Salamanca**, localidade estadounidense do estado de Nova York; 
*  **Salamanca**, municipio do estado de Guanajuato, en México; 
*  **Salamanca**, localidade do estado de Nova Esparta en Venezuela.

Tamén é o nome de barrios, parques ou outros elementos de poboación: 
* **Provincia de Salamanca**, provincia de Castela e León, España, con capital na cidade de Salamanca; 
* **Vía Parque Isla de Salamanca**, vía parque dentro da rede de Espazos Naturais de Colombia; 
* **distrito de Salamanca**, na Vila de Madrid, capital de España; 
* **Salamanca**, barrio no distrito de Lima, capital do Perú. 
* **Salamanca**, barrio da cidade de Santa Cruz de Tenerife.

## Personaxes 
* **Amaia Salamanca**, actriz española.
* **Antonio Salamanca**, pintor italiano do século XVI.
* **Daniel Salamanca Urey**, Presidente Constitucional da República de Bolivia en 1931.
* **Enrique Salamanca**, pintor español do século XX.
* **José de Salamanca y Mayol, Marqués de Salamanca**, estadista español durante o reinado de Isabel II de España; dá nome ao Barrio de Salamanca de Madrid.
* **René Salamanca**, dirixente sindical e militante do clasismo revolucionario arxentino.

## Deporte 
* a **Unión Deportiva Salamanca**, club español de fútbol. 
* o **Halcón Avenida de Baloncesto** (tamén coñecido como **Perfumerías Avenida**), club de baloncesto español. 
* o **Club Baloncesto Salamanca**, club español de baloncesto xa desaparecido.

## Outros 
Outros conceptos homónimos ou relacionados: 
* a **Universidade de Salamanca**, na cidade española de Salamanca. 
* a **Batalla dos Arapiles**, coñecida pola historiografía británica ou anglosaxoa como **Batalla de Salamanca**, durante a Guerra da Independencia en España, no ano 1812; 
* a **Salamanca**, cova de bruxas no folclore hispanoamericano. 
* a **Salamanca**, unha locomotora pioneira.
(278361) 2007 JJ43

'''''' é un obxecto trans-neptuniano (TNO) que orbita ó redor do Sol preto da beira exterior do cinto de Kuiper. Baseándose no brillo aparente co que aparece actualmente nos telescopios, suxeriuse a posibilidade de que poida chegar a ser clasificado coma un plutoide (un planeta anano máis aló da órbita de Neptuno), pero aínda non foi formalmente recoñecido coma tal pola Unión Astronómica Internacional.

As imaxes do seu descubrimento foron tomadas no ano 2007. Posúe unha magnitude absoluta de 3,7 que fai del un dos vinte TNOs máis brillantes. Asumindo que ten un albedo típico, este obxecto podería ser tan grande coma 28978 Ixion (~650–800&nbsp;km de diámetro). Pola contra o Johnston's Archive dálle un diámetro de 1000&nbsp;km en informacións editadas no ano 2010,

## Notas
Ashdod

miniatura|As costas de Ashdod
miniatura|Porto de Ashdod

**Ashdod** é a quinta maior cidade en Israel. É unha cidade portuaria na costa do Mediterráneo. Na parte sur do país. A cidade fundouse en 1956.
A cidade ten preto de 220&nbsp;000 habitantes.

## Cidades irmás
Estatua do Cristo Redentor

O **Cristo Redentor** ou **Cristo de Corcovado** é unha estatua de 30,1 metros cun pedestal de 8 metros de Xesús de Nazaret cos brazos abertos, situada a 709 metros sobre o nivel do mar, na cidade de Río de Xaneiro, no Brasil, especificamente na cima do cerro do Corcovado. Foi inaugurado o 12 de outubro de 1931, despois de aproximadamente cinco anos de obras.

## Historia 
En 1921, no marco da conmemoración polo centenario da independencia do Brasil, xurdiu a idea de facer unha grande estatua dun *Cristo Redentor* monumental, cos brazos apertos. Cinco anos despois comezaría a obra de máis de mil toneladas de cemento armado que combina enxeñaría, arquitectura e escultura e que rechamantemente, dadas as características do proxecto e a época da súa construción, non se cobrou ningunha vida durante a súa execución.

O enxeñeiro brasileiro Heitor dá Silva Costa é o escollido para dirixir os traballos. Vai rodearse do escultor francés Paul Landowski a quen confiará a construción do monumento. A súa realización presentouse en 1922 pero a obra realmente comezou en 1926. Isto é o resultado das numerosas modificacións que concirnen ao proxecto pero tamén dificultades de financiamento.

A pedra utilizada para o monumento de 38 metros de altura (estatua e pedaña) é a esteatita ("pedra-xabón"), pola súa resistencia aos efectos do tempo e das variacións climáticas. En 1928, a construción experimentoualgunhas modificacións. A armazón metálica foi substituída por unha estrutura en formigón armado. Ademais, a forma da estatua foi traballada para darlle unha forma de cruz.

Hoxe en día, aos seus 700 metros de altura sobre o nivel do mar, o Cristo Redentor é o miradoiro panorámico máis famoso do Brasil e a icona carioca máis fotografada polos turistas que visitan ese país.

### Características da estatua 
* O peso aproximado da cabeza é de 30 toneladas
* A cabeza mide 3,75m
* A man mide 3,20m
* Cada man pesa 8 toneladas
* A distancia entre os extremos das mans é de 28 m, 
* A lonxitude da túnica é de 8,5m
* Pesa 1.145 toneladas
* A superficie da pedaña é de 100 m².

## Notas 
## Véxase tamén 
### Ligazóns externas 
* Sitio oficial
Ian Gibson

**Ian Gibson**, nado en Dublín o 21 de abril de 1939, é un historiador irlandés, nacionalizado español en 1984.

É coñecido polos seus traballos biográficos sobre Federico García Lorca, Salvador Dalí e Antonio Machado. En 2011 era colaborador de prensa, no diario *Público*.

## Véxase tamén 
### Ligazóns externas 
* Curriculum Vitae de Ian Gibson
Insurrección de Praga

A **Insurrección de Praga** foi un intento da resistencia checa de liberar a cidade de Praga da ocupación xermana na segunda guerra mundial. Os eventos empezaron o 5 de maio de 1945, nos últimos momentos da guerra en Europa. O levantamento prolongouse até 8 de maio de 1945, e terminou nun cesamento do fogo o día antes da chegada do Exército Vermello e un día despois do Día da Vitoria en Europa.

## Véxase tamén 
### Ligazóns externas 
* Czechs commemorate Prague revolt, BBC News, o 5 de maio de 2005.